**Росдал г1адат хвезег1ан ц1ох1о вугев вас хваги (кици)**

 Ниж руго нужеца малъухъ рук1унел.

 Лъик1ал эбел – инсул мук1урал лъимал.

 Бегьулеб батани цо дагьал нухал.

 Рагье нижееги росу бо.

Берцинаб кьили гьабун, к1к1алахъ бакьулъа къот1ун, гьелъул к1иябго рахъалъан рорхун эхеде ун руго х1алимал муч1дул ва бищунго т1арада Дагъистаналъулги Чачаналъулги т1абиг1илеб г1орхъол кваранаб рахъалда буго Г1андадерил мег1ер. Жаниблъиялда буго Г1анди росу.

Г1анди росу г1уц1аралдаса бана 2500 сон. Росдал буго ц1акъ бечедаб тарих: Рик1к1ен г1емерал ишал, лъугьа-бахъинал, г1адатал. Дир Г1анди росдал буго бечедаб фальклорги. Халкъияб ирсилан абизеги хазинаян абизеги ккани, нилъеда батула инсанасул х1алуцараб г1умруялъ нилъеда цебе лъолеб галиялъул лъалк1. Гьел галаби ккола росбал г1адатал. Гьелги гьадинал:

1. Оцбай.
2. Къурбан хъвей.
3. Росдал г1адаталда бертин гьаби.
4. К1албиччай.
5. Сонайил росулъ шайихасул зиярат гьаби.

Дица бицина гьезул цояб оцбаялъул нижер росдал г1адат.

 Цересел г1адамазул г1акълуги, пикрабиги, гьезул рук1арал хьулалги , анищалги загьир гьарула жиб-жиб соналъ ихдалил байрамалда.

 Оцбай - Г1андиб.

Гьеб байрам бикьула 10 тайпаялде.

1 ГЬалбал къабул гьари.

2 Росдал харабазул ва жамаг1аталъул цере – рахъин.

3 Дибирасе раг1и кьей.

4 Ихтилат копода кваниде русин.

 5 Оц бекьаризе т1ами.

6 Лъималазул х1аязул къецал рай.

 7 Ихтилат - кеп байбихьи.

 8 Гьалбадериде хит1аб гьаби.

9 Т1асиялде оцбаялда хурхун ч1ел боси.

10 Ч1ел босарасе раг1и кьей.

Ихдалил хинаб, берцинаб къо.

Рач1унел гьалбал , гьел къабул гьаризе данде рахъун росдал жамаг1аталъул, г1олилазул вакилзаби.

 Белъунеб гьанал мах1.

Кванил ниг1матал рекъезарун, гьалбадерие ва росддал г1адамазе столал къач1алел руччаби. Жамаг1аталъе мавлид ах1изе х1адурараб тах – бак1.

 Саг1ат ич1гоялда зикруги бачунаго бач1уна жамаг1ат. Байрам бачизе т1амула пасих1ав тамада.

 Байрам рагьула гьадил раг1абаздалъун.

Т1олабго т1абиг1ат ц1илъун бач1унеб

Баркула нужода ихдилил байрам

Сахлъиги, рохелги , чорхое къуват

Т1олго г1адамазе гьарула дица.

Гьелдаса хадур т1орит1ула бат1и-бат1иял пайдаял къецал .

Как бай, къуръан ц1али.

Спорталъул къацанди.

Кьола бат1и-бат1иял багьаял сайгътал. Гьеб къо рик1к1уна ахихъанасулги къолъун, ва рик1к1уна их ч1ч1араблъун. Жиб-жиб гьабулеб жоялъул бук1уна маг1на.

Гьелдаса хадуб кицаго ах-хуралъул х1алт1и байбихьула.

Гъут1би к1уризе, хьан хьазе ва кинабго ихдалил х1алт1и байбихьула.

Гьабула лъик1аб дуг1а бач1ин гьарун, гьава бакъ, ц1ад рекъон бач1иналда бан.

Хасаб хъулухъ гьабула гьалбазе, гьезие к1вар ц1ик1к1ун кьола. Гьединал х1ужабазда т1обит1ула нижер ихдалил байрам.

Байрамалъе г1арац данд бала росдацаго, цо-цо нухалъ цо хважаинас цин бала оц.

Оц балаго г1адатлъун буго ц1ураб гьоц1одул стакан боси ва цоцазухъ кьей гьелдалъун байбихьула байрам. Гьц1о гьеб:

а) буго гьуинлъи, щулалъи ва берцинлъи. Стакан босула, гьеб аслиясда гьурмада бахула, цо-цо махсаро хоч1 гьабула.

б) оц бекьизе т1амула баракат бугеб ц1аларав чи, цее лъугьуна къинай ч1ужу, пурч1ина ролъ щущала аваданай ч1ужуг1аданалъ. Т1ад бекьула бала гамач1, т1ола лъим, рехола конфетал. Оцол лълъурдузда ххола горал ролъул режун. Оцалъул горбода бухьула хирияб ххам-к1ач.

**Дир г1агараб Г1анди**

Рорхатал муг1рузул г1одоблъиялда

Буго ц1о г1ат1идаб Г1андибе росу

Гьенир г1андал руго адаб к1удиял

Бат1аго т1ад щварал , гьалбал хириял.

Рач1але нижехъе нодоги рагьун

Нодо рагьаризе рак1ал рагьила

Рач1унге нижехъе нодоги бук1к1ун

Нодо бук1к1аразе нижехъ бак1 гьеч1ин.

Нижер аваданаб школа бихьила

Недегьал рак1азул учетельзабаз

Нижехъе рач1аян къабул гьарила.